CELEX: 32004D0431
Language: da
Date: 2004-04-29 00:00:00
Title: Kommissionens beslutning 2004/431/EF af 29. april 2004 om godkendelse af beredskabsplaner for bekæmpelse af klassisk svinepest

30.4.2004             DA                      Den Europæiske Unions Tidende                         L 154/39
                                 KOMMISSIONENS BESLUTNING
                                              af 29. april 2004
          om godkendelse af beredskabsplaner for bekæmpelse af klassisk svinepest
                                (meddelt under nummer K(2004) 1609)
                                           (EØS-relevant tekst)
                                               (2004/431 /EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om Tjekkiets, Estlands, Cyperns, Letlands, Litauens, Ungarns,
Maltas, Polens, Sloveniens og Slovakiets tiltrædelse, særlig artikel 2, stk. 3,
under henvisning til akten vedrørende Tjekkiets, Estlands, Cyperns, Letlands, Litauens,
Ungarns, Maltas, Polens, Sloveniens og Slovakiets tiltrædelse, særlig artikel 21,
under henvisning til Rådets direktiv 2001/89/EF af 23. oktober 2001 om EF-foranstaltninger
til bekæmpelse af klassisk svinepest1, særlig artikel 22, stk. 3, andet afsnit, og artikel 29,
stk. 3, tredje afsnit, og
ud fra følgende betragtninger:
(1)      I Kommissionens beslutning 1999/246/EF af 30. marts 1999 om godkendelse af visse
         beredskabsplaner for bekæmpelse af klassisk svinepest2 godkendtes sådanne
         beredskabsplaner for Belgien, Danmark, Tyskland, Grækenland, Spanien, Frankrig,
         Irland, Italien, Luxembourg, Nederlandene, Østrig, Portugal, Finland, Sverige og Det
         Forenede Kongerige.
(2)      Tjekkiet, Estland, Cypern, Letland, Litauen, Ungarn, Malta, Polen, Slovenien og
         Slovakiet har forelagt Kommissionen beredskabsplaner for bekæmpelse af klassisk
         svinepest til godkendelse.
(3)      Disse beredskabsplaner opfylder kriterierne i direktiv 2001/89/EF og gør det muligt at
         nå det tilstræbte mål, hvis de ajourføres regelmæssigt og gennemføres effektivt.
(4)      De af de nye medlemsstater forelagte beredskabsplaner bør derfor godkendes.
(5)      De i denne beslutning fastsatte foranstaltninger er i overensstemmelse med udtalelse
         fra Den Stående Komité for Fødevarekæden og Dyresundhed -
1
         EFT L 316 af 1.12.2001, s. 5. Senest ændret ved tiltrædelsesakten af 2003.
2
         EFT L 93 af 8.4.1999, s. 24. Ændret ved beslutning 2000/113/EF (EFT L 33 af 8.2.2000, s. 23).
 ---pagebreak--- VEDTAGET FØLGENDE BESLUTNING:
                                           Artikel 1
De beredskabsplaner for bekæmpelse af klassisk svinepest, der er forelagt af de i bilaget
anførte nye medlemsstater, godkendes.
                                           Artikel 2
Denne beslutning finder anvendelse med forbehold af, at traktaten om Tjekkiets, Estlands,
Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse
træder i kraft, og da fra datoen herfor.
                                           Artikel 3
Denne beslutning er rettet til medlemsstaterne.
Udfærdiget i Bruxelles, den 29. april 2004.
                                            På Kommissionens vegne
                                            David BYRNE
                                            Medlem af Kommissionen
                                               2
 ---pagebreak---                           BILAG
Liste over de i artikel 1 omhandlede nye medlemsstater
          ISO-kode               Land
             CY        Cypern
             CZ        Tjekkiet
             EE        Estland
             HU        Ungarn
             LV        Letland
             LT        Litauen
             MT        Malta
              PL       Polen
              SI       Slovenien
             SK        Slovakiet
                             3